ኢትዮጵያ የአፍሪካን ገበያ ለመጠቀም እየሰራች ነው
¬ –  የንግድ ሚኒስቴር ኢትዮጵያ ከአፍሪካ ሃገራት ጋር ያላትን የንግድ ትስስር በጋራ ተጠቃሚነት ላይ አተኩሮ እንዲጠናከር እየሰራች ነው አለ።ከእነዚሁ ሃገራት ጋር ያላትን የንግድ ትስስር ወደ ላቀ ደረጃ ለማሳደግ ሲባልም አያሌ የሁለትዮሽ የንግድ ስምምነቶችን ለመፈራረም በሒደት ላይ ናት።ሚኒስትሩ አቶ ከበደ ጫኔ የንግድ መዳረሻዎቿን ለማስፋትም ዘርፈ ብዙ ስራዎች እየተሰራ መሆኑን ነው የተናገሩት።ኢትዮጵያ  አፍሪካ ሃገራት ጋር ያላትን የንግድ ግንኙነት ለማሳደግ ከፍተኛ ፍላጎት አላት።ይኸው ፍላጎትም ወደ ተግባር እየተቀየረ ለመምጣቱ ከኬኒያ ፣ ሱዳን ፣ ሊቢያ ፣ ቱኒዚያ አልጄሪያ ፣ ከኢኳቶሪያል ጊኒና ከናይጄሪያ ጋር የሁለትዮሽ የንግድ ስምምነት መፈራረሟ ማሳያ ነው ይላሉ ።ከተፈረሙት የሁለትዮሽ የንግድ ስምምነቶች ባለፈም ኢትዮጵያ ከአፍሪካ ሃገራት ጋር ያላትን የንግድ ግንኙነት የበለጠ ለማጠናከር ከኡጋንዳ፣ ደቡብ አፍሪካ፣ ከደቡብ ሱዳን፣ ከሩዋንዳ፣ ከግብጽና ጅቡቲ ጋር የንግድ ስምምነት ለመፈራረም ድርድር እየተካሄደ ይገኛል።ይህም ሃገሪቱ እስካሁን ያልተጠቀምችበትንና ከፍተኛ የገቢያ ዕድሎች ያሉበትን የአፍሪካ የንግድ ቀጠና አቅሟን አሟጣ ለመጠቀም ያስችላታል።ከዚህ ባለፈም ኢትዮጵያ የኢጋድና ኮሜሳ መስራች እንደመሆኗ የአፍሪካን ገበያ ይበልጥ ለመጠቀም የሚያስችላትን የኢጋድ መለስተኛ የውህደት ፕሮግራም እንዲሳካ ከፍተኛ ጥረት እያደረገች ነው።አቶ ከበደ የኮሜሳ የንግድ ቀጠና አባል ለመሆንም የውስጥ ዝግጅት እያደረገች ነው የምትገኘው ይላሉ።በተጨማሪም ኢትዮጵያ በ2017 እንደሚመሰረት ለሚጠበቀው የመላው አፍሪካ ነጻ የንግድ ቀጠና ተሳትፎዋ ንቁ መሆኑን ነው።የንግድ ሚኒስትሩ አቶ ከበደ ከእነዚህ ስምምነቶችም ሃገራችን የበለጠ የጠቃሚ እንደምትሆን ይጠበቃል ፋና ብሮድካስቲንግ ዘግቧል።